fr en hu hu hu hu hu hu hu hu hu hu rm hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk sk hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu hu hu hu
Mathias Corvinus Collegium – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. július 17. 3 változtatás vár ellenőrzésre.
Ugrás a navigációhoz Ugrás a kereséshez
A Mathias Corvinus Collegium (MCC) önmeghatározása szerint 'magyar tehetséggondozó intézmény, melynek célja a klasszikus iskolai kereteken túlmutató tudományos képzést nyújtani a legkülönfélébb korosztályhoz tartozó magyarországi és külföldi hallgatóknak'. 1996-ban kezdte meg működését néhány kurzussal. A szükséges feltételeket a Tihanyi Alapítvány biztosította, amelyet Tombor András, a Fideszhez több szálon kötődő üzletember és családja hozott létre.[1]
Az intézmény hallgatói és szolgáltatási köre azóta fokozatosan bővült, átlépve az országhatárokat. A több százmilliárd forintnyi közpénzzel támogatott alapítványt kritikusai kormányközeli káderképzőként jellemzik.[2][3]
2020-ban az alapítók helyét a Mathias Corvinus Collegium Alapítvány vette át, ami a pénzügyi alapok megerősödésével és új célok meghatározásával járt. Az alapítvány kuratóriumi elnöke Orbán Balázs, a Miniszterelnökség államtitkára, főigazgatója Szalai Zoltán, a Mandiner.hu lapigazgatója.
1996-ban az alapító Tombor András és családja jelentős összeget ajánlott fel tehetséggondozó intézmény létrehozására. Kezdeményezésük célja az volt, hogy a kiemelkedően tehetséges és Magyarország jóléte iránt elkötelezett fiatalokat felkarolják, és olyan továbbképzést nyújtsanak nekik, amely a hagyományos iskolarendszer keretein belül idő és erőforrás hiányában nem lehetséges. Az intézmény eleinte középiskolásokat és felsőoktatásban tanulókat fogadott.
A 2000-es években Maróth Miklós igazgató vezette az intézményt. 2001-ben jött létre 47 hallgatóval a bentlakásos kollégium a budapesti Somlói úton. 2002-ben indult a középiskolásoknak szóló távoktatás, majd a jog, közgazdaságtan, társadalomtudományok, nemzetközi kapcsolatok és kommunikáció terén indított kétéves képzések. 2009-ben alakították meg a Vezetőképző Akadémiát.
A 2010-es években Kolozsváron és Székelyudvarhelyen indult középiskolás, majd egyetemi program. 2015-ben elindult a Fiatal Tehetség Program általános iskolások részére. 2017-ben az Erdélyi Politikai Iskola, 2018-ban további két posztgraduális képzés: a Kárpátaljai Közéleti Vezetőképző és Női Közéleti Vezetőképző kezdte meg működését. Ugyanebben az évben megalakult a Roma Tehetség Program. 2019-ben a képzési paletta a Vitaakadémiával bővült. Az Egyetemi Program pedig MCC-Mindset Pszichológia szakiránnyal bővült. Közben kutatóműhelyeket, vitaközösségeket indítottak.
Az intézmény fenntartója 2020-ban a Mathias Corvinus Collegium Alapítvány lett a megszűnő Tihanyi Alapítvány helyett. Az Országgyűlés a MOL Nyrt. és a Richter Gedeon Nyrt. vállalatok részvényeinek 10-10 százalékát, továbbá a Somlói úti ingatlanokat az alapítványnak adta. Még ugyanebben az évben az alapítvány újabb támogatást kapott a központi költségvetésből, ezzel vagyona 400 milliárd Ft-ra nőtt.
Az alapítvány ma már 23 Kárpát-medencei helyszínen – 14 magyarországi és 9 külhoni városban – van jelen.
Az MCC szoros kapcsolatot ápol az Orbán-kormánnyal, amely több százmilliárd forintnyi közpénzzel támogatta az intézményt.[3] 2020-ban az MCC-t működtető alapítvány több mint egymilliárd dollár értékben kapott részvényeket az államtól, továbbá számos ingatlant, közte egy révfülöpi kastéllyal is.[4] Ugyanebben az évben további 100 milliárd forintot támogatást kapott az állami költségvetésből. Az alaptörvény módosítása miatt a támogatás megszűnik közpénz lenni, és az MCC utólagos ellenőrzés nélkül költheti el.[5]
Az MCC szakkollégiumokból és ezeken belül működő kutatóintézetekből, valamint oktatási hivatalokból, programirodákból épül fel.[6]
A képzéseket a következő programok keretében végzik: Fiatal Tehetség, Középiskolás, Egyetemi, Posztgraduális, Posztdoktori és Roma Tehetség program, valamint Karrier- és Szakmai Fejlesztési Központ.[6]
Az Egyetemi Program képzésen belül Jogi, Közgazdasági, Média-, Mindset Pszichológia, Nemzetközi Kapcsolatok és Társadalom- és Történelemtudományi iskolák működnek.[7]
Magyar-Német Intézet az Európai Együttműködésért[9]
Az MCC kiterjedt nemzetközi kapcsolatokkal rendelkezik, nagy számú külföldi előadót, vendégoktatót hív Magyarországra és nemzetközi ösztöndíjakat biztosít a diákoknak. A szervezet több száz nemzetközi vonatkozású rendezvényt szervez évente. Ilyenek a hetente megrendezésre MCC Budapest Lectures, a rendszeresen jelentkező MCC Ambassaror Talk és MCC Lunch Talks, valamint a legnagyobb ilyen jellegű, minden évben megtartott esemény, az MCC Budapest Sumit.
Az intézetben több nagysikerű és szakmailag elismert előadó és vendégoktató is megfordult.
A célkitűzések közé tartozik, hogy a MCC által nyújtott tehetségfejlesztő képzések minél több tehetséges diák számára elérhetők legyenek, miközben a programok ingyenessége megmarad. Az új struktúrában az MCC kilép a Budapest-fókuszból, néhány éven belül[mikor?] minden megyében megjelenik egy képzési központtal, a Kárpát-medencén belül összesen 35 helyen. Minden városban jelen lesz az általános iskolásoknak szóló Fiatal Tehetség Program, valamint a középiskolásokat megcélzó Középiskolás Program, nyolc egyetemi városban (Budapesten, Bécsben, Kolozsvárott, Győrben, Miskolcon, Debrecenben, Szegeden és Pécsett) pedig bentlakásos és bejárós egyetemi képzés is megvalósul.[11]
2022-ben már 4100 diákja van az alapítványnak, a következő öt évben pedig mintegy 10 ezer diák képzését tervezi különböző programjaikban.
A Mathias Corvinus Collegium 2008-ban indította el könyvkiadói tevékenységét, de az első kiadványokat még társkiadóként jegyezte. Az önálló MCC Kiadó (MCC Press) 2011-ben kezdte meg működését.[12]
Azóta számos kötet jelent meg, több közülük kereskedelmi forgalomban is kapható.
↑ Nagyon színvonalas, de kezd kínos lenni, hogy oda tartoztam: a kormányközeli elitképző belülről (magyar nyelven). telex, 2021. január 15. (Hozzáférés: 2022. június 28.)
↑ Balkan Insight: fideszes káderképzőnek szánják az MCC-t (magyar nyelven). Szabad Európa. (Hozzáférés: 2022. január 1.)
↑ a b Százmilliárdokkal hizlalták megkerülhetetlenné a kormányközeli elitképzőt (magyar nyelven). 24.hu, 2021. február 4. (Hozzáférés: 2022. január 1.)
↑ Illés, Szurovecz: Kastély is van az MCC-nek átadott révfülöpi területen (magyar nyelven). 444, 2020. október 21. (Hozzáférés: 2022. január 1.)
↑ Ferenc, Pál: 100 milliárd forintot kap a fideszes államtitkár alapítványa (magyar nyelven). Szeged.hu. (Hozzáférés: 2022. június 28.)
↑ a b MCC Szakterületek. (Hozzáférés: 2021. március 29.)
↑ MCC Egyetemi Képzés Iskolái. (Hozzáférés: 2021. március 29.)
↑ [1] Archiválva 2021. január 27-i dátummal a Wayback Machine-ben
↑ MCC Könyvkiadás. (Hozzáférés: 2021. március 29.)
A Mathias Corvinus Collegium évkönyve 2008–2009. Szerk. Simonfalvy Ildikó. Budapest: Mathias Corvinus Collegium. 2009.
A Mathias Corvinus Collegium évkönyve 2013–2014. Szerk. Dóra Szilvia. Budapest: Mathias Corvinus Collegium. 2014.
A lap eredeti címe: „https://hu.wikipedia.org/w/index.php?title=Mathias_Corvinus_Collegium&oldid=25105147”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. július 17., 00:11
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.